
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1441 

14 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός προδιαγραφών και τρόπου λειτουργί¬ 
ας των επιλεγμένων Κέντρων Εξυπηρέτησης Πο¬ 
λιτών ως κέντρα υποδοχής της αίτησης και ενη¬ 
μέρωσης. 1 

Τροποποίηση απόφασης «κατανομή των ποσών που 
αντιστοιχούν σε ποσοστό 3% επί των ετήσιων 
εσόδων από τις συνδρομές μελών Επιμελητηρί¬ 
ων, για την ενίσχυση της ΓΣΕΒΕΕ, ΕΣΕΕ και των 


Συνδέσμων Βιομηχανιών και Εξαγωγέων». 2 

Ορισμός αποφαινομένων οργάνων για την επίβλεψη 
της μελέτης και του έργου: «Τοποθέτηση ναυδέ¬ 
των στον όρμο Λακκίου Λέρου». 3 

Ορισμός αποφαινομένων οργάνων για την επίβλεψη 
της μελέτης και του έργου: «Επέκταση προβλήτα 

λιμένα Αγαθονησίου». 4 

Ορισμός αποφαινομένων οργάνων για την εκτέλε¬ 
ση του έργου: «Ανακατασκευή ράμπας εξυπηρέ¬ 
τησης των Ε/Γ πλοίων στη X. Σφακίων». 5 

Τροποποίηση της συστατικής πράξης του νομικού 
προσώπου δημοσίου δικαίου του Δήμου Λαρι- 
σαίων με την επωνυμία «Δημοτικό Ωδείο Λάρι¬ 
σας». 6 


ΑΠΟΦΑΣΕΙ Σ 

Αριθμ. οικ. 7301/504 (1) 


Καθορισμός προδιαγραφών και τρόπου λειτουργίας των 
επιλεγμένων Κέντρων Εξυπηρέτησης Πολιτών ως κέ¬ 
ντρα υποδοχής της αίτησης και ενημέρωσης. 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Το άρθρο 24 παρ. 5 του ν. 3982/2011 «Απλοποίηση της 
Αδειοδότησης Τεχνικών Επαγγελμάτων, Μεταποιητικών 
Δραστηριοτήτων και Επιχειρηματικών Πάρκων και άλλες 
διατάξεις» (Α' 143). 


2. Το ν. 3325/2005 (Α' 68) «Ιδρυση και λειτουργία βιο¬ 
μηχανικών - βιοτεχνικών εγκαταστάσεων στο πλαίσιο 
της αειφόρου ανάπτυξης και άλλες διατάξεις». 

3. Το ν. 2362/1995 «Περί δημοσίου λογιστικού ελέγχου 
των δαπανών του κράτους και άλλες διατάξεις» (Α' 247). 

4. Το ν. 2472/1997 «Προστασία του ατόμου από την επε¬ 
ξεργασία δεδομένων προσωπικού χαρακτήρα» (Α' 50). 

5. Το άρθρο 31 του ν. 3013/2002 «Αναβάθμιση της πο¬ 
λιτικής προστασίας και άλλες διατάξεις» (Α' 102). 

6. Την ΥΑΠ/Φ.19.7/14/380/2010 απόφαση του Υπουργού 
Εσωτερικών, Αποκέντρωσης και Ηλεκτρονικής Διακυ¬ 
βέρνησης «Οργάνωση, Λειτουργία και Αρμοδιότητες των 
Ενιαίων Κέντρων Εξυπηρέτησης (ΕΚΕ) - Ηλεκτρονική 
Διεκπεραίωση Διαδικασιών από τα ΕΚΕ» (Β' 1561). 

7. Την υπ’ αριθμ. οικ./483/35/Φ. 15/2012 απόφαση του 
Αναπληρωτή Υπουργού Ανάπτυξης, Ανταγωνιστικότητας 
και Ναυτιλίας (Β' 158) «Καθορισμός τύπου, δικαιολο- 
γητικών, και διαδικασίας για την εγκατάσταση και τη 
λειτουργία των μεταποιητικών δραστηριοτήτων του 
ν. 3982/2011 (ΦΕΚ Α' 143), την τροποποίηση και την ανα¬ 
νέωση των αδειών και την προθεσμία για μεταφορά ή 
τεχνική ανασυγκρότηση». 

8. Το άρθρο 90 του Κώδικα που κυρώθηκε με το άρθρο 
πρώτο του π.δ. 63/2005 (Α' 98) «Κωδικοποίηση της νομο¬ 
θεσίας για την κυβέρνηση και τα κυβερνητικά όργανα». 

9. Το π.δ. 185/2009 (Α' 213) «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης και 
Εμπορικής Ναυτιλίας, Αιγαίου και Νησιωτικής Πολιτικής 
και μετονομασία του σε Υπουργείο Οικονομίας, Ανταγω¬ 
νιστικότητας και Ναυτιλίας, μετατροπή του Υπουργείου 
Μακεδονίας - Θράκης σε Γενική Γραμματεία Μακεδονί¬ 
ας - Θράκης και υπαγωγή στο Υπουργείο Εσωτερικών 
της Γ ενικής Γ ραμματείας Μακεδονίας - Θράκης και της 
Γ ενικής Γ ραμματείας Αιγαίου και Νησιωτικής Πολιτικής». 

10. Το π.δ. 189/2009 (Α' 221) «Καθορισμός και ανακα¬ 
τανομή αρμοδιοτήτων των Υπουργείων». 

11. Το π.δ. 65/2011 (Α' 147) «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλάσσιων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 

Πρωθυπουργό των Γενικών Γραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς». 

12. Το π.δ. 85/2012 (Α' 141) «Ίδρυση και μετονομασία 
Υπουργείων, μεταφορά και κατάργηση υπηρεσιών». 

13. Το π.δ. 229/1986 (Α' 96) «Σύσταση και οργάνωση της 
Γ ενικής Γ ραμματείας Βιομηχανίας» και το π.δ. 396/1989 
(Α' 172) «Οργανισμός της Γ ενικής Γ ραμματείας Βιομη¬ 
χανίας» όπως συμπληρώθηκε και τροποποιήθηκε με το 
π.δ. 342/1990 (Α' 135) και το π.δ. 189/1995 (Α' 99) «Συμπλή¬ 
ρωση και τροποποίηση του π.δ. 396/89 «Οργανισμός της 
Γ ενικής Γ ραμματείας Βιομηχανίας», το άρθρο 21 του ν. 
2367/95 (Α' 261) «Νέοι χρηματοπιστωτικοί θεσμοί και 
άλλες διατάξεις» 182/2005 (Α' 230) «Διάρθρωση και αρ¬ 
μοδιότητες της Διεύθυνσης Ανάπτυξης και Συντονισμού 
της Γενικής Γραμματείας Βιομηχανίας του Υπουργείου 
Ανάπτυξης». 

14. Το π.δ. 86/2012 (Α' 141) «Διορισμός Υπουργών, Ανα¬ 
πληρωτών Υπουργών και Υφυπουργών». 

15. Την κοινή απόφαση του Πρωθυπουργού και του 
Υπουργού Ανάπτυξης, Ανταγωνιστικότητας, Υποδομών 
Μεταφορών και Δικτύων υπ’ αριθμ. 30376/Δ106 721/ 
5-7-2012 (Β' 2094) «Ανάθεση αρμοδιοτήτων στον Υφυ¬ 
πουργό Ανάπτυξης, Ανταγωνιστικότητας, Υποδομών, 
Μεταφορών και Δικτύων Αθανάσιο Σκορδά». 

16. Το με αριθμ. ΔΟΛ ΚΕΠ/Φ.8/44/οικ.27303/20-11-2012 
έγγραφο της Διεύθυνσης Οργάνωσης και Λειτουργίας 
ΚΕΠ του Υπουργείου Εσωτερικών, Αποκέντρωσης και 
Ηλεκτρονικής Διακυβέρνησης περί ορισμού εκπροσώ- 
πων-μελών. 

17. Την υπ’ αριθμ. οικ. 1933/135/12-02-2013 απόφαση του 
Γ ενικού Γ ραμματέα Βιομηχανίας «Συγκρότηση Επιτρο¬ 
πής για την έκδοση ΚΥΑ κατ’ εξουσιοδότηση του αρ. 24 
του ν. 3982/2011 (Α' 143)». 

18. Το γεγονός ότι από τις διατάξεις της παρούσας 
δεν προκύπτει δαπάνη για τον κρατικό προϋπολογισμό, 
αποφασίζουμε: 

Αρθρο 1 
Σκοπός 

1. Με την παρούσα κοινή υπουργική απόφαση καθορί¬ 
ζονται οι προδιαγραφές που πρέπει να ικανοποιούν τα 
επιλεγμένα Κέντρα Εξυπηρέτησης Πολιτών (ΚΕΠ), καθώς 
και ο τρόπος λειτουργίας τους ως κέντρα υποδοχής 
της αίτησης και ενημέρωσης σχετικά με τη διαδικασία, 
τα δικαιολογητικά, το χρόνο που απαιτείται και κάθε 
άλλο σχετικό θέμα που αφορά την αδειοδότηση της 
δραστηριότητας του ενδιαφερομένου. 

2. Συγκεκριμένα καθορίζονται: 
α. Το πεδίο εφαρμογής 

β. Ο τρόπος λειτουργίας των επιλεγμένων Κέντρων 
Εξυπηρέτησης Πολιτών 
γ. Ο φορέας πιστοποίησης 
δ. Η διαδικασία πιστοποίησης 
ε. Οι προϋποθέσεις πιστοποίησης 
στ. Ο έλεγχος τήρησης των προϋποθέσεων πιστο¬ 
ποίησης 

ζ. Οι προδιαγραφές διασυνδεσιμότητας των Αδειοδο- 
τουσών Αρχών μέσω του Ολοκληρωμένου Πληροφορι¬ 
ακού Συστήματος 
η. Η έναρξη ισχύος της παρούσας 


Άρθρο 2 

Πεδίο Εφαρμογής 

1. Τα επιλεγμένα Κέντρα Εξυπηρέτησης Πολιτών, μετά 
από σχετική πιστοποίηση τους, μπορούν να παρέχουν 
εξίσου με τη Διεύθυνση Ανάπτυξης της οικείας Περιφε¬ 
ρειακής Ενότητας, τα κατά τόπον αρμόδια Επιμελητήρια 
και το Τεχνικό Επιμελητήριο Ελλάδας εφόσον έχει ολο¬ 
κληρωθεί η διαδικασία πιστοποίησής τους, πληροφόρη¬ 
ση στους ενδιαφερομένους σχετικά με τη διαδικασία, τα 
δικαιολογητικά, το χρόνο που απαιτείται και κάθε άλλο 
θέμα που αφορά την αδειοδότηση των μεταποιητικών 
δραστηριοτήτων που εμπίπτουν στο πεδίο εφαρμογής 
των άρθρων 17 έως 40 του Β' Μέρους του ν. 3982/2011 
(Α' 143). 

2. Τα επιλεγμένα Κέντρα Εξυπηρέτησης Πολιτών, εξί¬ 
σου με τη Διεύθυνση Ανάπτυξης της οικείας Περιφερει¬ 
ακής Ενότητας, τα κατά τόπον αρμόδια Επιμελητήρια 
και το Τεχνικό Επιμελητήριο Ελλάδας εφόσον έχει ολο¬ 
κληρωθεί η διαδικασία πιστοποίησης τους, μπορούν να 
λειτουργούν ως κέντρα υποδοχής της αίτησης και του 
φακέλου των δικαιολογητικών. Ως αίτηση στην προκει¬ 
μένη περίπτωση και εφεξής νοείται το Ερωτηματολόγιο 
του Παραρτήματος I της οικ. 483/35/Φ.15/2012 (Β' 158) 
υπουργικής απόφασης που αφορά στον «Καθορισμό 
τύπου, δικαιολογητικών και διαδικασίας για την εγκα¬ 
τάσταση και τη λειτουργία των μεταποιητικών δρα¬ 
στηριοτήτων του ν. 3982/2011, την τροποποίηση και την 
ανανέωση των αδειών και την προθεσμία για μεταφορά 
ή τεχνική ανασυγκρότηση». 

Άρθρο 3 

Τρόπος λειτουργίας των επιλεγμένων 
Κέντρων Εξυπηρέτησης Πολιτών 

1. Ο τρόπος λειτουργίας των επιλεγμένων Κέντρων 
Εξυπηρέτησης Πολιτών ως κέντρα ενημέρωσης και υπο¬ 
δοχής της αίτησης των ενδιαφερομένων εξειδικεύεται 
ακολούθως: 

α. Παροχή πληροφόρησης του ενδιαφερομένου σχε¬ 
τικά με το προς συμπλήρωση Ερωτηματολόγιο του Πα¬ 
ραρτήματος I της ΥΑ οικ. 483/35/Φ. 15/2012 (Β' 158) βάσει 
του πληροφοριακού υλικού το οποίο έχει καταχωρηθεί 
ηλεκτρονικά. Τ α επιλεγμένα Κέντρα Εξυπηρέτησης Πο¬ 
λιτών οφείλουν να παρέχουν την ανωτέρω πληροφό¬ 
ρηση και σε έντυπη μορφή που διατίθεται στα ΚΕΠ με 
ευθύνη της Διεύθυνσης Ανάπτυξης και Συντονισμού της 
Γ ενικής Γ ραμματείας Βιομηχανίας καθώς και να θέτουν 
στη διάθεση του ενδιαφερομένου υποδείγματα όλων 
των σχετικών με την αδειοδότηση εγγράφων. 

β. Παραλαβή του συμπληρωμένου από τον ενδιαφε¬ 
ρόμενο Ερωτηματολογίου. 

γ.Έλεγχος πληρότητας συμπλήρωσης όλων των απαι- 
τούμενων πεδίων και την αποτύπωση αυτού σε σχετι¬ 
κό ηλεκτρονικό αρχείο που θα παρέχει η Διεύθυνση. 
Ανάπτυξης και Συντονισμού της Γενικής Γραμματείας 
Βιομηχανίας του Υπουργείου Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων. 

δ. Ηλεκτρονική διαβίβαση αυτού στην αρμόδια κατά 
τόπον Αδειοδοτούσα Αρχή την οποία έχει επιλέξει προ¬ 
ηγουμένως ο ενδιαφερόμενος. 

ε. Παραλαβή της έγγραφης απάντησης της αρμόδιας 
Αδειοδοτούσας Αρχής ως προς τα απαιτούμενα δικαι- 
ολογητικά βάσει του διαβιβασθέντος ερωτηματολογίου 
και διαβίβαση αυτής στον ενδιαφερόμενο. 

2. Σε περίπτωση που ο ενδιαφερόμενος υποβάλλει 
τον φάκελο δικαιολογητικών στο επιλεγμένο Κέντρο 
Εξυπηρέτησης Πολιτών απ’ όπου έχει προηγουμένως 
ενημερωθεί για την απάντηση της αρμόδιας Αδειοδο- 
τούσας Αρχής σχετικά με τα ζητηθέντα δικαιολογητικά, 
ακολουθείται η κάτωθι διαδικασία: 

α. Διενέργεια αρχικού ελέγχου πληρότητας του φυσι¬ 
κού φακέλου προκειμένου να προωθηθεί από τον ενδι¬ 
αφερόμενο στην αρμόδια Αδειοδοτούσα Αρχή. 

β. Η αρμόδια Αδειοδοτούσα Αρχή υποχρεούται σε 
κοινοποίηση των απαντητικών της εγγράφων και στο 
Κέντρο Εξυπηρέτησης Πολιτών από το οποίο της είχαν 
διαβιβαστεί τα σχετικά με την κατά περίπτωση αδειο- 
δοτική διαδικασία έγγραφα. 

3. Με την ολοκλήρωση της υλοποίησης της προσαρμο¬ 
γής του υφισταμένου στις Διευθύνσεις Ανάπτυξης των 
Περιφερειακών Ενοτήτων πληροφοριακού συστήματος 
στο Ολοκληρωμένο Πληροφοριακό Σύστημα, όπως αυτό 
προβλέπεται και στο ν. 3982/2011, η συμπλήρωση και η 
υποβολή του Ερωτηματολογίου θα μπορεί να γίνεται 
μέσω σχετικής εφαρμογής του Ολοκληρωμένου Πλη¬ 
ροφοριακού Συστήματος και κατόπιν σχετικής πιστο¬ 
ποίησης χρήστη. 

Αρθρο 4 

Φορέας πιστοποίησης 

1. Φορέας πιστοποίησης των ανωτέρω ΚΕΠ, ορίζεται 
το Υπουργείο Διοικητικής Μεταρρύθμισης και Ηλεκτρο¬ 
νικής Διακυβέρνησης. Η σχετική απόφαση πιστοποίησης 
του Υπουργού Διοικητικής Μεταρρύθμισης και Ηλεκτρο¬ 
νικής Διακυβέρνησης χορηγείται ύστερα από σύμφωνη 
γνώμη της Διεύθυνσης Οργάνωσης και Λειτουργίας ΚΕΠ 
και της Υπηρεσίας Ανάπτυξης Πληροφορικής. 

2. Ο φορέας πιστοποίησης των ΚΕΠ διατηρεί ηλεκτρο¬ 
νικό Μητρώο όπου καταχωρούνται τα πιστοποιημένα 
ΚΕΠ, καθώς και κάθε στοιχείο για τη λειτουργία τους 
που κρίνεται απαραίτητο. Για τα στοιχεία του Μητρώ¬ 
ου ενημερώνεται με έγγραφο ή/και ηλεκτρονικό τρόπο 
η Διεύθυνση Ανάπτυξης και Συντονισμού της Γενικής 
Γραμματείας Βιομηχανίας. 

Αρθρο 5 

Διαδικασία πιστοποίησης 

1. Κατόπιν ανακοίνωσης - πρόσκλησης του φορέα πι¬ 
στοποίησης, μετά από γνώμη της Διεύθυνσης Ανάπτυξης 
και Συντονισμού της Γ ενικής Γ ραμματείας Βιομηχανίας, 
ο Προϊστάμενος του προς πιστοποίηση ΚΕΠ υποβάλλει 
προς τον φορέα πιστοποίησης αίτηση πιστοποίησης, η 
οποία συνοδεύεται από: 

α. δήλωση ότι τηρούνται οι προϋποθέσεις του άρθρου 
6 της παρούσης, 

β. κάτοψη του ειδικά διαμορφωμένου χώρου και 

γ. αντίγραφο του πιστοποιητικού εκπαίδευσης υπαλ¬ 
λήλων. Φορέας εκπαίδευσης μπορεί να είναι το Ινστι¬ 
τούτο Επιμόρφωσης του Εθνικού Κέντρου Δημόσιας 
Διοίκησης και αυτοδιοίκησης ή άλλος αρμόδιος προς 
τούτο φορέας. 

2. Ο φορέας πιστοποίησης, πριν από την έκδοση από¬ 
φασης πιστοποίησης, προβαίνει σε έλεγχο πληρότητας 
των προσκομισθέντων σύμφωνα με την παράγραφο 1 
εγγράφων, ενώ δύναται να προβεί και σε αυτοψία του 
ΚΕΠ καθώς και σε επιτόπιο έλεγχο τήρησης των προ¬ 
ϋποθέσεων του άρθρου 6 της παρούσης. 


3. Εφόσον από τον έλεγχο προκύψει ότι πληρούνται 
οι προϋποθέσεις του άρθρου 6 της παρούσης εκδίδεται 
από το φορέα πιστοποίησης απόφαση με την οποία: 

α. πιστοποιείται το ΚΕΠ ότι δύναται να προσφέρει τις 
υπηρεσίες των άρθρων 2 και 3 της παρούσης, 
β. ορίζεται ο Προϊστάμενος του πιστοποιημένου ΚΕΠ 
ως υπεύθυνος διαχείρισης του ΚΕΠ, για τις υπηρεσίες 
των άρθρων 2 και 3 και καθορίζονται οι υποχρεώσεις 
του. 

4. Ο φορέας πιστοποίησης δύναται να απορρίψει το 
αίτημα χορήγησης πιστοποίησης, ακόμη κι αν πληρού- 
νται τα κριτήρια του άρθρου 6 της παρούσης, εφόσον, 
κρίνει ότι με βάση: 

α. τον αριθμό των ήδη πιστοποιημένων ΚΕΠ και 
β. τη χωρική διασπορά των πιστοποιημένων ΚΕΠ και 
των Αδειοδοτουσών Αρχών, υπάρχουν ήδη επαρκείς 
στον αριθμό Αδειοδοτούσες Αρχές ή πιστοποιημένα 
ΚΕΠ στη συγκεκριμένη γεωγραφική περιοχή. Η απόφαση 
αυτή του φορέα πρέπει να είναι επαρκώς αιτιολογημένη 
βάσει και αριθμητικών στοιχείων που παρέχει η Γ ενική 
Γραμματεία Βιομηχανίας. Το ΚΕΠ, η αίτηση του οποί¬ 
ου απερρίφθη για τους ανωτέρω λόγους παραγράφου 
δύναται να υποβάλει εκ νέου αίτηση μετά από σχετική 
ανακοίνωση του φορέα πιστοποίησης. 

Αρθρο 6 

Προϋποθέσεις πιστοποίησης 

Τα ΚΕΠ, που πιστοποιούνται για την δυνατότητα τους 
να προσφέρουν τις υπηρεσίες των άρθρων 2 και 3, 
οφείλουν να τηρούν κατ’ ελάχιστο τις ακόλουθες προ¬ 
ϋποθέσεις: 

α. Ως προς τη διαμόρφωση του χώρου: 

Κατάλληλο χώρο, διαμορφωμένο ειδικά για την εξυ¬ 
πηρέτηση των ενδιαφερομένων επιχειρηματιών, 
β. Ως προς τον εξοπλισμό τους: 

Μία θέση εργασίας πλήρως εξοπλισμένη (δηλ. εφαρ¬ 
μογές γραφείου, πλοήγησης στο διαδίκτυο και ηλεκτρο¬ 
νικού ταχυδρομείου, αναγνώστη καρτών για ψηφιακές 
υπογραφές, τηλέφωνο, συσκευές τηλεομοιοτυπίας, σα¬ 
ρωτή, εκτυπωτή). 

γ. Ως προς το προσωπικό και την εκπαίδευση αυτού: 
Δύο (2) υπαλλήλους κατηγορίας ΠΕ ή ΤΕ, οι οποίοι να 
έχουν πιστοποιημένα καταρτιστεί τουλάχιστον για τα 
παρακάτω θέματα: 
ί. χρήση ψηφιακών υπογραφών 
ϋ. επαλήθευση γνησιότητας ηλεκτρονικών εγγράφων 
μι. γνώση των αρμοδιοτήτων των ΚΕΠ για τη διεκπε¬ 
ραίωση των διοικητικών διαδικασιών που αφορούν τις 
υπηρεσίες του άρθρων 2 και 3. 

Για το θέμα της περίπτωσης ίϋ, η Διεύθυνση Ανά¬ 
πτυξης και Συντονισμού της Γενικής Γραμματείας Βι¬ 
ομηχανίας, στο πλαίσιο των αρμοδιοτήτων της, όπως 
ορίζονται στο π.δ. 182/2005 (Α' 230) παρέχει υλικό για 
την εκπαίδευση και την πιστοποίηση των χρηστών και 
γνωμοδοτεί σχετικά κατόπιν ερωτήματος του Φορέα 
Πιστοποίησης ή του Φορέα Εκπαίδευσης, 
δ. Ως προς τη σήμανση: 

Σήμανση με το λογότυπο του Μεταποιητικού ΚΕΠ 
τόσο εξωτερικά του κτιρίου όσο και στο εσωτερικό του. 
ε. Ως προς την ηλεκτρονική υποδομή: 
ί) Τήρηση των προϋποθέσεων της υπ’ αριθμ. Φ.19.7/ 
14/380/2010 (Β' 1561) απόφασης, 
ϋ) Οι υπάλληλοι οφείλουν να διαθέτουν: 




21684 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- ασφαλή διάταξη δημιουργίας υπογραφής όπως ανα¬ 
λυτικά καθορίζεται στο άρθρο 5 της υπ’ αριθμ. Φ.19. 
7/14/380/2010 (Β' 1561) απόφασης. 

- πρόσβαση στον εξοπλισμό της περίπτωσης ί της 
παρ. 2 του παρόντος άρθρου. 

- εξουσιοδοτημένη πρόσβαση στα συστήματα που 
απαιτούνται για το χειρισμό των θεμάτων των άρθρων 
2 και 3 της παρούσης: 

ιϋ) Η ηλεκτρονική υποβολή των εγγράφων που απαι¬ 
τούνται για την παροχή των υπηρεσιών των άρθρων 
2 και 3 της παρούσης από τους υπαλλήλους των ΚΕΠ 
θα γίνεται μέσω του Ολοκληρωμένου Πληροφορια¬ 
κού Συστήματος πρώην Νομαρχιακής Αυτοδιοίκησης 
(Ο.Π.Σ.Ν.Α.) 

στ) Ως προς τα έντυπα που διατίθενται: 

Μη δεσμευτικά υποδείγματα: 

ί) του ερωτηματολογίου του Παραρτήματος I της ΥΑ 
483/35/Φ.15 (ΦΕΚ 158 Β/ 3-2-2012) 
ϋ) των προτυποποιημένων Υπεύθυνων Δηλώσεων των 
Παραρτημάτων III, IV, V της ΥΑ 483/35/Φ. 15/2012 (Α' 158) 
ϋί) πληροφοριακού υλικού ή εγκυκλίων της Διεύθυνσης 
Ανάπτυξης και Συντονισμού της Γενικής Γραμματείας 
Βιομηχανίας του Υπουργείου Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων. 

Αρθρο 7 

Έλεγχος τήρησης των προϋποθέσεων Πιστοποίησης 

1. Ο Προϊστάμενος του Πιστοποιημένου ΚΕΠ, ως υπεύ¬ 
θυνος διαχείρισης, υποχρεούται για την τήρηση των 
προϋποθέσεων πιστοποίησης και για την επικοινωνία 
με τον φορέα πιστοποίησης για θέματα λειτουργίας 
των ΚΕΠ που παρέχουν τις υπηρεσίες των άρθρων 2 
και 3 της παρούσης. 

2. Ο φορέας Πιστοποίησης μπορεί να διενεργεί επι¬ 
θεωρήσεις, ανασκοπήσεις και να ζητά στοιχεία με κάθε 
πρόσφορο τρόπο ώστε να εξετάζεται η συνεχής συμ¬ 
μόρφωση των πιστοποιημένων ΚΕΠ ως προς τις προϋ¬ 
ποθέσεις πιστοποίησης για παροχή των υπηρεσιών των 
άρθρων 2 και 3 της παρούσης. 

Σε περίπτωση μη συμμόρφωσης, το πιστοποιημένο 
ΚΕΠ έχει χρονική περίοδο ενός (1) μηνάς από τη στιγμή 
που θα του κοινοποιηθεί έγγραφο καταγραφής των 
ελλείψεων του, προκειμένου να συμμορφωθεί με τις 
προϋποθέσεις πιστοποίησης, ενημερώνοντας σχετικά 
τον φορέα πιστοποίησης, διαφορετικά η σχετική πι¬ 
στοποίηση ανακαλείται από τον φορέα πιστοποίησης. 

3. Για την άσκηση των αρμοδιοτήτων της παραγράφου 2 
του παρόντος άρθρου, στοιχεία παρέχει και η Διεύθυνση 
Ανάπτυξης και Συντονισμού της Γενικής Γραμματείας 
Βιομηχανίας. Στην περίπτωση αυτή ο Φορέας Πιστοποί¬ 
ησης κοινοποιεί τα αποτελέσματα των ενεργειών του 
στη Διεύθυνση Ανάπτυξης και Συντονισμού της Γ ενικής 
Γραμματείας Βιομηχανίας. 

Άρθρο 8 

Προδιαγραφές διασυνδεσιμότητας 
αδειοδοτουσών αρχών μέσω του Ολοκληρωμένου 
Πληροφοριακού Συστήματος 

1. Οι Αδειοδοτούσες Αρχές όπως αυτές ορίζονται στο 
αρ. 17 του ν. 3982/2011 θα είναι ηλεκτρονικά διασυνδεδε- 
μένες σε μία ενιαία βάση δεδομένων και θα λειτουργούν 
κοινό Ολοκληρωμένο Πληροφοριακό Σύστημα. 


2. Το Ολοκληρωμένο Πληροφοριακό Σύστημα: 
α. Υποστηρίζει ηλεκτρονικά τις διαδικασίες αδειοδό- 
τησης των μεταποιητικών δραστηριοτήτων παρέχο¬ 
ντας κατ’ ελάχιστον στους χρήστες του πληροφοριακού 
συστήματος την δυνατότητα ηλεκτρονικής υποβολής 
του ερωτηματολογίου του παραρτήματος I της ΥΑ οικ. 
483/35/Φ.15/2012 (Β' 158) στην Αδειοδοτούσα Αρχή που 
θα επιλέγει ο φορέας της επιχείρησης είτε μέσω δια¬ 
δικτύου είτε μέσω των ΚΕΠ. 

β. Υποστηρίζει με ηλεκτρονικό τρόπο την απάντηση 
της Αδειοδοτούσας Αρχής στο ανωτέρω ερωτηματολό¬ 
γιο, την δυνατότητα ηλεκτρονικής διακίνησης εγγράφων 
μεταξύ συναρμοδίων υπηρεσιών που σχετίζονται με την 
αδειοδότηση του φορέα, την τελική διεκπεραίωση και 
ανάρτηση στον οικείο δικτυακό τόπο της κατά περίπτω¬ 
ση άδειας, της υπεύθυνης δήλωσης με τα απαιτούμενα 
δικαιολογητικά και των αποτελεσμάτων των αυτοψιών. 

γ. Υποστηρίζει την τήρηση συνολικού αρχείου αδειών, 
την παραγωγή διαφόρων εγγράφων και δικαιολογητικών 
τα οποία απαιτούνται κατά τη διαδικασία αδειοδότησης 
του φορέα, τα οποία θα αποθηκεύονται στη βάση δε¬ 
δομένων και στο υποσύστημα ηλεκτρονικής διαχείρισης 
εγγράφων με ικανά στοιχεία χαρακτηρισμού και αναγνώ¬ 
ρισης αυτών, τα οποία πρωτοκολλούνται και ψηφιοποι¬ 
ούνται μέσα από ειδική αυτοματοποιημένη διαδικασία. 

δ. Παρέχει τη δυνατότητα παραγωγής αναφορών και 
άντλησης στοιχείων από το σύνολο των στοιχείων που 
περιέχονται στα ηλεκτρονικά αρχεία (βάσεις δεδομέ¬ 
νων) του Ολοκληρωμένου Πληροφοριακού Συστήματος 
με δυνατότητα αναζητήσεων με πολυκριτηριακές ερω¬ 
τήσεις. Οι διαδικασίες ολοκλήρωσης ενός αιτήματος 
μέσα στο Ολοκληρωμένο Πληροφοριακό Σύστημα είναι 
αυτές που προβλέπονται στην ΥΑ οικ. 483/35/Φ.15/2012 
και ειδικότερα στις προβλέψεις της παραγράφου 12 του 
άρθρου 15 της σχετικής απόφασης. 

ε. Η ένταξη και διεκπεραίωση της διαδικασίας από τα 
ΚΕΠ θα γίνεται μέσω του συστήματος ΕΡΜΗΣ-ΚΕΠ που 
υποστηρίζει τα ΚΕΠ. Το Υπουργείο Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων σε 
συνεργασία με την αρμόδια Υπηρεσία του Υ.ΔΙ.Μ.Η.Δ. 
(ΥΑΠ) θα προβεί στις απαραίτητες παρεμβάσεις στα 
συστήματα του και θα υλοποιήσει τις απαιτούμενες υπη¬ 
ρεσίες διαδικτύου (ννβά εθτνίοθε) από την πλευρά του 
για να διασυνδεθεί και διαλειτουργήσει με το σύστημα 
ΕΡΜΗΣ-ΚΕΠ, ώστε να διασφαλιστεί το ενιαίο περιβάλ¬ 
λον λειτουργίας των υπαλλήλων των ΚΕΠ, τα θέματα 
ασφαλείας και η τήρηση των απαραίτητων στοιχείων 
στα συστήματα ΕΡΜΗΣ-ΚΕΠ, η παραγωγή αναφορών 
και στατιστικών, αλλά και γενικότερα η παρακολούθηση 
των υποθέσεων που διεκπεραιώνονται μέσω των ΚΕΠ 
και του συστήματος ΕΡΜΗΣ-ΚΕΠ. 

Αρθρο 9 
Έναρξη Ισχύος 

Η παρούσα απόφαση αρχίζει να ισχύει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2013 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΥΦΥΠ. ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΑΝΤΩΝΙΟΣ ΜΑΝΙΤΑΚΗΣ ΑΘΑΝΑΣΙΟΣ ΣΚΟΡΔΑΣ 

Αριθμ. Κ1-450 (2) 

Τροποποίηση απόφασης «κατανομή των ποσών που 
αντιστοιχούν σε ποσοστό 3% επί των ετήσιων εσό¬ 
δων από τις συνδρομές μελών Επιμελητηρίων, για 
την ενίσχυση της ΓΣΕΒΕΕ, ΕΣΕΕ και των Συνδέσμων 
Βιομηχανιών και Εξαγωγέων». 

Ο ΥΦΥΠΟΥΡΓΟΣ ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις των άρθρων 3 και 4 του ν. 2081/1992 
(Α' 154), όπως αντικαταστάθηκαν με τα άρθρα 21 και 
23 του ν. 3419/2005 «Γενικό Εμπορικό Μητρώο (Γ.Ε.ΜΗ.) 
και εκσυγχρονισμός της Επιμελητηριακής Νομοθεσίας» 
(Α'297). 

2. Το άρθρο 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (Α' 98). 

3. Το άρθρο 1 του π.δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141). 

4. Την υπ’ αριθμ. 30376/Δ106 721/5-7-2012 απόφαση του 
Πρωθυπουργού και του Υπουργού Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων 
«Ανάθεση αρμοδιοτήτων στον Υφυπουργό Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων Αθανάσιο Σκορδά» (Β' 2094). 

5. Την υπ’ αριθμ. Κ1-465/23-2-2007 απόφαση «κατανομή 
των ποσών που αντιστοιχούν σε ποσοστό 3% επί των 
ετήσιων εσόδων από τις συνδρομές μελών Επιμελη¬ 
τηρίων, για την ενίσχυση της ΓΣΕΒΕΕ, ΕΣΕΕ και των 
Συνδέσμων Βιομηχανιών και Εξαγωγέων (Β'340). 

6. Την υπ’ αριθμ. 3311/2012 απόφαση του Συμβουλίου 
της Επικράτειας. 

7. Το υπ’ αριθμ. 01042/28-05-2013 έγγραφο του ΣΕΒ. 

8. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Τροποποιούμε την υπ’ αριθμ. Κ1-465/2007 απόφασή 
μας, ως προς το σημείο Β.Ι.στ. ως εξής: 

Β.Ι.στ. Τα Επιμελητήρια, που έχουν την έδρα τους στις 
Διοικητικές Περιφέρειες της Αττικής και του Νότιου 
Αιγαίου, ενισχύουν τον Σύνδεσμο Βιομηχανιών Αττικής 
και Πειραιώς και τον Πανελλήνιο Σύνδεσμο Εξαγωγέων. 

2. Κατά τα λοιπά η απόφασή μας παραμένει ως έχει. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 4 Ιουνίου 2013 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΣΚΟΡΔΑΣ 
-♦- 

Αριθμ. 8221 .Τ54/11/13 (3) 

Ορισμός αποφαινομένων οργάνων για την επίβλεψη της 
μελέτης και του έργου: «Τοποθέτηση ναυδέτων στον 
όρμο Λακκίου Λέρου». 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

α. Το ν. 2932/2001 (Φ.Ε.Κ. Α' 145), άρθρο δέκατο όγδοο, 
«Αρμοδιότητες Γενικής Γραμματείας Λιμένων και Λιμε¬ 
νικής Πολιτικής». 


β. Το ν. 3044/2002 (Φ.Ε.Κ. Α' 197) (άρθρο 14, παρ. 1), 
όπως αντικαταστάθηκε από το ν. 3153/2003 (άρθρο 44, 
παρ. 1, περίπτωση δ), «Θέματα Λιμενικής Πολιτικής». 

γ. Το ν. 4150/2013 (Φ.Ε.Κ. Α' 102) (άρθρο 1, παρ. 4α), 
«Σκοπός - Αρμοδιότητες - Διάρθρωση Υπηρεσιών» στο 
Υπουργείο Ναυτιλίας και Αιγαίου. 

δ. Το π.δ. 175/2002 (Φ.Ε.Κ. Α' 158) (άρθρο 5, παρ. 2) 
«Αρμοδιότητες Διεύθυνσης Λιμενικών Υποδομών». 

ε. Το π.δ. 85/2012 (Φ.Ε.Κ. Α' 141) «Ίδρυση και μετο- 
νομασία Υπουργείων, μεταφορά και κατάργηση υπη¬ 
ρεσιών». 

στ. Το π.δ. 94/2012 (Φ.Ε.Κ. Α' 149) (άρθρο 1) «Τροπο¬ 
ποίηση π.δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών»». 

ζ. Την υπ’ αριθμ. 5221.1/02/2012/23-02-2012 (Φ.Ε.Κ. Β' 464) 
απόφαση μεταβίβασης του δικαιώματος υπογραφής «Με 
εντολή Υπουργού» στο Γενικό Γραμματέα Λιμένων και 
Λιμενικής Πολιτικής του Υπουργείου Ανάπτυξης Αντα¬ 
γωνιστικότητας και Ναυτιλίας. 

η. Την υπ’ αριθμ. 5111.01/54/2013/21-05-2013 (Φ.Ε.Κ. 224 
τ.Υ.Ο.Δ.Δ.) απόφαση περί Διορισμού του Χριστόπου- 
λου Αθανάσιου του Γεωργίου στη θέση του Γενικού 
Γ ραμματέα της Γ ενικής Γ ραμματείας Λιμένων, Λιμενικής 
Πολιτικής και Ναυτιλιακών Επενδύσεων του Υπουργείου 
Ναυτιλίας και Αιγαίου. 

θ. Η υπ’ αριθμ. ΤΈ. 1040/28-03-2011 απόφαση του Πε¬ 
ριφερειάρχη Νοτίου Αιγαίου ανάθεσης της υλοποίησης 
των έργων του Δημοτικού Λιμενικού Ταμείου Πάτμου 
στη Διεύθυνση Τεχνικών Έργων Δωδεκανήσου της Πε¬ 
ριφέρειας Νοτίου Αιγαίου. 

ι. Το αρ. πρ. 592/26-04-2013 έγγραφο του Δημοτικού 
Λιμενικού Ταμείου Πάτμου, με συνημμένες τις υπ’ αριθμ. 
47/14-04-2013 με Α.Δ.Α.: ΒΕ500ΡΗΜ-ΧΦ3 και 48/14-04- 
2013 με Α.Δ.Α.: ΒΕ5ΘΟΡΗΜ-Δ1Π αποφάσεις του Διοικη¬ 
τικού Συμβουλίου του. 

ια. Το αρ. πρ. 8221.Τ54/10/13/20-05-2013 έγγραφο της 
υπηρεσίας μας. 

ιβ. Το αρ. πρ. 707/21-05-2013 έγγραφο του Δημοτικού 
Λιμενικού Ταμείου Πάτμου. 

ιγ. Το γεγονός ότι από την παρούσα δεν προκαλείται 
επιπλέον δαπάνη, αποφασίζει: 

Ορίζουμε για την επίβλεψη της μελέτης και του έρ¬ 
γου: «Τοποθέτηση ναυδέτων στον όρμο Λακκίου Λέ¬ 
ρου», εκτιμώμενου προϋπολογισμού 23.481,63 € πλέον 
Φ.Π.Α., ως Προϊσταμένη Αρχή το Διοικητικό Συμβούλιο 
του Δημοτικού Λιμενικού Ταμείου Πάτμου, με Διευ- 
θύνουσα Υπηρεσία το Τμήμα Συγκοινωνιακών Έργων 
της Διεύθυνσης Τεχνικών Έργων Δωδεκανήσου της 
Περιφέρειας Νοτίου Αιγαίου, υπό την προϋπόθεση 
να ληφθούν όλες οι απαιτούμενες από τη νομοθεσία 
άδειες και εγκρίσεις που αφορούν στην εκτέλεση του 
εν λόγω έργου. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Ιουνίου 2013 

Με εντολή Υπουργού 
Ο Γ ενικός Γ ραμματέας 

Λιμένων, Λιμενικής Πολιτικής και Ναυτιλιακών Επενδύσεων 
ΑΘΑΝΑΣΙΟΣ ΧΡΙΣΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 8221 .Τ54/12/13 (4) 

Ορισμός αποφαινομένων οργάνων για την επίβλεψη της 
μελέτης και του έργου: «Επέκταση προβλήτα λιμέ¬ 
να Αγαθονησίου». 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

α. Το ν. 2932/2001 (Φ.Ε.Κ. Α' 145), άρθρο δέκατο όγδοο, 
«Αρμοδιότητες Γενικής Γραμματείας Λιμένων και Λιμε¬ 
νικής Πολιτικής». 

β. Το ν. 3044/2002 (Φ.Ε.Κ. Α' 197) (άρθρο 14, παρ. 1), 
όπως αντικαταστάθηκε από το ν. 3153/2003 (άρθρο 44, 
παρ. 1, περίπτωση δ), «Θέματα Λιμενικής Πολιτικής». 

γ. Το ν. 4150/2013 (Φ.Ε.Κ. Α' 102) (άρθρο 1, παρ. 4α), 
«Σκοπός - Αρμοδιότητες - Διάρθρωση Υπηρεσιών» στο 
Υπουργείο Ναυτιλίας και Αιγαίου. 

δ. Το π.δ. 175/2002 (Φ.Ε.Κ. Α' 158) (άρθρο 5, παρ. 2) 
«Αρμοδιότητες Διεύθυνσης Λιμενικών Υποδομών». 

ε. Το π.δ. 85/2012 (Φ.Ε.Κ. Α' 141) «Ίδρυση και μετονομα- 
σία Υπουργείων, μεταφορά και κατάργηση υπηρεσιών». 

στ. Το π.δ. 94/2012 (Φ.Ε.Κ. Α' 149) (άρθρο 1) «Τροποποί¬ 
ηση π.δ. 85/2012 «Ιδρυση και μετονομασία Υπουργείων, 
μεταφορά και κατάργηση υπηρεσιών»». 

ζ. Την υπ’ αριθμ. 5221.1/02/2012/23-02-2012 (Φ.Ε.Κ. Β' 464) 
Απόφαση μεταβίβασης του δικαιώματος υπογραφής «Με 
εντολή Υπουργού» στο Γ ενικό Γ ραμματέα Λιμένων και 
Λιμενικής Πολιτικής του Υπουργείου Ανάπτυξης Αντα¬ 
γωνιστικότητας και Ναυτιλίας. 

η. Την υπ’ αριθμ. 5111.01/54/2013/21-05-2013 (Φ.Ε.Κ. 224 
τ.Υ.Ο.Δ.Δ.) απόφαση περί Διορισμού του Χριστόπου- 
λου Αθανάσιου του Γεωργίου στη θέση του Γενικού 
Γ ραμματέα της Γ ενικής Γ ραμματείας Λιμένων, Λιμενικής 
Πολιτικής και Ναυτιλιακών Επενδύσεων του Υπουργείου 
Ναυτιλίας και Αιγαίου. 

θ. Η υπ’ αριθμ. 8221.Τ54/06/10/22-03-2010 απόφαση κας 
τ. ΥΠ.ΟΙ.Α.Ν. ορισμού αποφαινομένων έργων για την επί¬ 
βλεψη και θεώρηση της μελέτης και την επίβλεψη του 
έργου: «Επέκταση προβλήτα λιμένα Αγαθονησίου». 

ι. Η υπ’ αριθμ. Τ.Ε. 1040/28-03-2011 απόφαση του Πε¬ 
ριφερειάρχη Νοτίου Αιγαίου ανάθεσης της υλοποίησης 
των έργων του Δημοτικού Λιμενικού Ταμείου Πάτμου 
στη Διεύθυνση Τεχνικών Έργων Δωδεκανήσου της Πε¬ 
ριφέρειας Νοτίου Αιγαίου. 

ια. Το αρ. πρ. 595/26-04-2013 έγγραφο του Δημοτικού 
Λιμενικού Ταμείου Πάτμου, με συνημμένη την υπ’ αριθμ. 
51/14-04-2013 με Α.Δ.Α.: ΒΕ500ΡΗΜ-ΝΚ6 απόφαση του 
Διοικητικού Συμβουλίου του. 

ιβ. Το αρ. πρ. 8221 .Τ54/09/13/20- 05-2013 έγγραφο της 
υπηρεσίας μας. 

ιγ. Το αρ. πρ. 706/21-05-2013 έγγραφο του Δημοτικού 
Λιμενικού Ταμείου Πάτμου, με συνημμένη την υπ’ αριθμ. 
50/2012/25-08-2012 με Α.Δ.Α.: Β4Γ5Ω6Φ-ΙΜ5 απόφαση του 
Δημοτικού Συμβουλίου του Δήμου Αγαθονησίου. 

ιδ. Το γεγονός ότι από την παρούσα δεν προκαλείται 
επιπλέον δαπάνη, αποφασίζει: 

Ορίζουμε για την επίβλεψη της μελέτης και του έρ¬ 
γου: «Επέκταση προβλήτα λιμένα Αγαθονησίου», εκτι- 
μώμενου προϋπολογισμού 184.242,18 € πλέον Φ.Π.Α., ως 
Προϊσταμένη Αρχή την Οικονομική Επιτροπή του Δήμου 
Αγαθονησίου, με Διευθύνουσα Υπηρεσία το Τμήμα Συ¬ 
γκοινωνιακών Έργων της Διεύθυνσης Τεχνικών Έργων 
Δωδεκανήσου της Περιφέρειας Νοτίου Αιγαίου, υπό την 


προϋπόθεση να ληφθούν όλες οι απαιτούμενες από τη 
νομοθεσία άδειες και εγκρίσεις που αφορούν στην εκτέ¬ 
λεση του εν λόγω έργου. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Ιουνίου 2013 

Με εντολή Υπουργού 
Ο Γ ενικός Γ ραμματέας 

Λιμένων, Λιμενικής Πολιτικής και Ναυτιλιακών Επενδύσεων 
ΑΘΑΝΑΣΙΟΣ ΧΡΙΣΤΟΠΟΥΛΟΣ 

-♦- 

Αριθμ. 8221.Τ76/32/13 (5) 

Ορισμός αποφαινομένων οργάνων για την εκτέλεση 
του έργου: «Ανακατασκευή ράμπας εξυπηρέτησης 
των Ε/Γ πλοίων στη X. Σφακίων». 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

α. Το ν. 2932/2001 (ΦΕΚ Α' 145), άρθρο δέκατο όγδοο, 
«Αρμοδιότητες Γ ενικής Γ ραμματείας Λιμένων και Λιμε¬ 
νικής Πολιτικής». 

β. Το ν. 3044/2002 (ΦΕΚ Α' 197) (άρθρο 14, παρ. 1) όπως 
αντικαταστάθηκε από το ν. 3153/2003 (άρθρο 44, παρ. 1, 
περίπτωση δ) «θέματα Λιμενικής Πολιτικής». 

γ. Το π.δ. 175/2002 (ΦΕΚ Α' 158) (άρθρο 5, παρ. 2) «Αρ¬ 
μοδιότητες Διεύθυνσης Λιμενικών Υποδομών». 

δ. Το π.δ. 85/2012 (ΦΕΚ Α' 141) «Ίδρυση και μετονομα¬ 
σία Υπουργείων, μεταφορά και κατάργηση υπηρεσιών». 

ε. Το π.δ. 94/2012 (ΦΕΚ Α' 149) (άρθρο 1) «Τροποποί¬ 
ηση π.δ. 85/2012 Ιδρυση και μετονομασία Υπουργείων, 
μεταφορά και κατάργηση υπηρεσιών”». 

στ. Η υπ’ αριθμ. 5221.1/14/2012/16-11-2012 (ΦΕΚ 3050 Β') 
Απόφαση για τη μεταβίβαση του δικαιώματος υπογρα¬ 
φής «Με εντολή Υπουργού» στο Γ ενικό Γ ραμματέα Λι¬ 
μένων και Λιμενικής Πολιτικής, στους Προϊσταμένους 
Διευθύνσεων και Τμημάτων της Γενικής Γραμματείας 
Λιμένων και Λιμενικής Πολιτικής του Υπουργείου Ναυ¬ 
τιλίας και Αιγαίου. 

ζ. Το ν. 4150/2013 (ΦΕΚ Α' 102) «Ανασυγκρότηση του 
Υπουργείου Ναυτιλίας και Αιγαίου και άλλες διατάξεις». 

η. Η υπ’ αριθμ. 5111.01/54/2013/21-05-2013 (ΦΕΚ 224 
τ.Υ.Ο.Δ.Δ.) απόφαση περί Διορισμού του Χριστόπου- 
λου Αθανάσιου του Γεωργίου στη θέση του Γενικού 
Γ ραμματέα της Γ ενικής Γ ραμματείας Λιμένων, Λιμενικής 
Πολιτικής και Ναυτιλιακών Επενδύσεων του Υπουργείου 
Ναυτιλίας και Αιγαίου. 

θ. Το αριθμ. 8352/372/14-03-2013 έγγραφο Λ.Τ. ΧΑΝΙΩΝ, 
με συνημμένη την υπ’ αριθμ. 6/13 απόφαση του Δ.Σ. του. 

ι. Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζει: 

Ορίζουμε για την εκτέλεση του έργου: «Ανακατασκευή 
ράμπας εξυπηρέτησης των Ε/Γ πλοίων στη X. Σφα¬ 
κίων» Ν. Χανίων, προϋπολογισμού έργου 90.000,00€, 
συμπεριλαμβανομένου ΦΠΑ, ως Προϊσταμένη Αρχή τη 
Δ/νση Τεχνικών Έργων της Περ/κης Ενότητας Χανίων, 
με Διευθύνουσα Υπηρεσία την Τεχνική Υπηρεσία του 
Λ.Τ. Ν. Χανίων, με την προϋπόθεση να ληφθούν όλες οι 
απαιτούμενες από τη νομοθεσία άδειες και εγκρίσεις 
που αφορούν στην εκτέλεση του εν λόγω έργου. 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Ιουνίου 2013 

Με εντολή Υπουργού 

Ο Γενικός Γραμματέας 

Λιμένων, Λιμενικής Πολιτικής και Ναυτιλιακών Επενδύσεων 
ΑΘΑΝΑΣΙΟΣ ΧΡΙΣΤΟΠΟΥΛΟΣ 

-♦- 

Αριθμ. 8572/84950 (6) 

Τροποποίηση της συστατικής πράξης του νομικού προ¬ 
σώπου δημοσίου δικαίου του Δήμου Λαρισαίων με 
την επωνυμία «Δημοτικό Ωδείο Λάρισας». 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: α) των άρθρων 1, 103, 225, 238, 280 
και 283 παρ. 4 του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκη¬ 
σης - Πρόγραμμα Καλλικράτης» (ΦΕΚ 87/Α77-6-2010), 
β) των άρθρων 166 παρ. 6, 239 και 240 του ν. 3463/2006 
«Κύρωση του κώδικα Δήμων και Κοινοτήτων» (ΦΕΚ 114/ 
Α'/2006), γ) των άρθρων 5 και 7 του ν. 3469/2006 «Εθνικό 
Τυπογραφείο, Εφημερίς της Κυβερνήσεως και λοιπές 
διατάξεις» (ΦΕΚ 131/Α72006), δ) των άρθρων 8 και 24 
του π.δ. 138/2010 «Οργανισμός της Αποκεντρωμένης 
Διοίκησης Θεσσαλίας - Στερεός Ελλάδας» (ΦΕΚ 231/ 
τ.Α727-12-2010), ε) του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98/Α72005) και στ) του άρθρου 16 του ν. 4147/2013 
“Κύρωση της από 31-12-2012 Πράξης Νομοθετικού Πε¬ 
ριεχομένου «Ρυθμίσεις κατεπειγόντων θεμάτων αρμο¬ 
διότητας των Υπουργείων Εσωτερικών, Εργασίας, Κοι¬ 
νωνικής Ασφάλισης και Πρόνοιας, Δημόσιας Τάξης και 
Προστασίας του Πολίτη, της Γ ενικής Γ ραμματείας της 
Κυβέρνησης και του Υπουργού Επικράτειας» και άλλες 
διατάξεις” (ΦΕΚ 98/Α72013). 

2) Το Ν.Δ. 94/17-11-1930 (ΦΕΚ 377/Α71930) περί συστά- 
σεως Νομικού Προσώπου με την επωνυμία «Δημοτικό 
Ωδείο Λάρισας», όπως μεταγενέστερα τροποποιήθηκε 
με την υπ’ αριθμ. 8107/2007 απόφαση του Γ ενικού Γ ραμ- 
ματέα Περιφέρειας Θεσσαλίας (ΦΕΚ 1052/Β72007) περί 
«Τροποποίησης της συστατικής πράξης του Νομικού 
Προσώπου με την επωνυμία “Δημοτικό Ωδείο Λάρισας”». 

3) Την υπ’ αριθμ. 19104/10-9-2012 απόφαση του Υπουρ¬ 
γού Εσωτερικών περί «Διατήρησης αυτοτελών Νομικών 
Προσώπων Δημοσίου Δικαίου Δήμων (ΦΕΚ 2523/Β72012), 
με την οποία αποφασίστηκε η διατήρηση του «Δημοτι¬ 
κού Ωδείου Λάρισας» ως αυτοτελούς νομικού προσώπου 
δημοσίου δικαίου του Δήμου Λαρισαίων, σύμφωνα με τις 
διατάξεις της παρ. 3 του άρθρου 103 του ν. 3852/2010 
(Α787). 

4) Την υπ’ αριθμ. 98/2013 απόφαση του Δημοτικού 
Συμβουλίου Λαρισαίων που αφορά την «Τροποποίηση 
της συστατικής πράξης του Νομικού Προσώπου Δήμου 
Λαρισαίων με την επωνυμία “Δημοτικό Ωδείο Λάρισας”». 

5) Την υπ’ αριθμ. οικ. 2990/18604/25-2-2011 απόφαση 
της Γενικής Γραμματέως της Αποκεντρωμένης Διοίκη¬ 


σης Θεσσαλίας - Στερεός Ελλάδας περί «Μεταβίβασης 
δικαιώματος υπογραφής της Γ ενικής Γ ραμματέως της 
Αποκεντρωμένης Διοίκησης Θεσσαλίας - Στερεός Ελ¬ 
λάδας στον Προϊστάμενο της Γ ενικής Διεύθυνσης Εσω¬ 
τερικής Λειτουργίας και στους Προϊσταμένους Διευθύν¬ 
σεων και Τμημάτων της ανωτέρω Γενικής Διεύθυνσης» 
(ΦΕΚ 385/Β711-3-2011), αποφασίζουμε: 

Τροποποιούμε τη συστατική πράξη του νομικού προ¬ 
σώπου με την επωνυμία «Δημοτικό Ωδείο Λάρισας» ως 
εξής: 

1. Συστήνεται Νομικό Πρόσωπο Δημοσίου Δικαίου στο 
Δήμο Λαρισαίων με την επωνυμία: «ΔΗΜΟΤΙΚΟ ΩΔΕΙΟ 
ΛΑΡΙΣΑΣ». 

2. Το Νομικό Πρόσωπο «ΔΗΜΟΤΙΚΟ ΩΔΕΙΟ ΛΑΡΙΣΑΣ», 
διοικείται από ενδεκαμελές Διοικητικό Συμβούλιο, τα 
μέλη του οποίου μαζί με τους αναπληρωτές τους ορί¬ 
ζονται από το Δημοτικό Συμβούλιο. 

Μέλη του Διοικητικού Συμβουλίου είναι ο Δήμαρχος, 
δημοτικοί σύμβουλοι και δημότες, που είναι χρήστες 
των υπηρεσιών του Νομικού Προσώπου ή που έχουν 
ανάλογη επαγγελματική ή κοινωνική δράση ή ειδικές 
γνώσεις, καθώς και ένας εκπρόσωπος των εργαζομέ¬ 
νων του Νομικού Προσώπου, εφόσον αυτό απασχολεί 
περισσότερους από δέκα εργαζόμενους. Ο ανωτέρω 
εκπρόσωπος προτείνεται από τη γενική συνέλευση των 
τακτικών υπαλλήλων εντός προθεσμίας δεκαπέντε (15) 
ημερών από τότε που θα αποσταλεί η σχετική πρό¬ 
σκληση. 

Δύο τουλάχιστον από τα μέλη του διοικητικού Συμ¬ 
βουλίου ορίζονται από τη μειοψηφία του Δημοτικού 
Συμβουλίου. Σε περίπτωση που η μειοψηφία δεν ορίσει 
συμβούλους ή εκείνοι που έχουν οριστεί παραιτηθούν, 
χωρίς να αντικατασταθούν, μετέχουν σύμβουλοι της 
πλειοψηφίας. 

Μετά τον ορισμό των μελών, το Δημοτικό Συμβού¬ 
λιο εκλέγει από τα μέλη αυτά, τον Πρόεδρο και τον 
Αντιπρόεδρο. Στην περίπτωση που ως μέλος έχει ορι- 
σθεί από το Δημοτικό Συμβούλιο ο Δήμαρχος, αυτός 
αυτοδίκαια καθίσταται και Πρόεδρος του διοικητικού 
Συμβουλίου του Ν.Π. 

Η θητεία των μελών του Διοικητικού Συμβουλίου του 
Ν.Π. ορίζεται με απόφαση του Δημοτικού Συμβουλίου 
και λήγει πάντοτε με την εγκατάσταση του νέου Διοι¬ 
κητικού Συμβουλίου. Τα μέλη του Διοικητικού Συμβουλί¬ 
ου μπορούν να αντικατασταθούν κατά τη διάρκεια της 
θητείας τους, με απόφαση του Δημοτικού Συμβουλίου 
για σοβαρό λόγο που ανάγεται στην άσκηση των κα¬ 
θηκόντων τους. 

Τον Πρόεδρο του Διοικητικού Συμβουλίου σε περί¬ 
πτωση απουσίας ή κωλύματος αναπληρώνει ο Αντι¬ 
πρόεδρος. Το Νομικό Πρόσωπο εκπροσωπείται στα δι¬ 
καστήρια και σε κάθε δημόσια αρχή από τον πρόεδρο 
του Διοικητικού Συμβουλίου και όταν αυτός κωλύεται 
ή απουσιάζει από τον Αντιπρόεδρο. 

Οι διατάξεις των άρθρων 227 παρ. 5, 234, 235 και των 
παρ. 1 και 3 του άρθρου 236 εφαρμόζονται και στο 
παρόν Νομικό Πρόσωπο. Τα θέματα τα σχετικά με τη 
λειτουργία του Νομικού Προσώπου ρυθμίζονται με κα¬ 
νονισμούς που εγκρίνει το Δημοτικό Συμβούλιο. 

3. Σκοπός του Νομικού Προσώπου είναι: 

Η μουσική εκπαίδευση των πολιτών του Καλλικρατικού 
Δήμου Λαρισαίων ως και η παντί σθένει διάδοση του 
μουσικού αισθήματος. 

4. Οι πόροι του Νομικού Προσώπου είναι: 

α) Επιχορήγηση από το Δήμο 850.000 € ετήσια. 

β) Τα δίδακτρα των σπουδαστών τα οποία καθορί¬ 
ζονται από αντίστοιχη απόφαση του Διοικητικού Συμ¬ 
βουλίου του ΝΠΔΔ. 

γ) Τα έσοδα διαφόρων καλλιτεχνικών εκδηλώσεων, 
συναυλιών ή δωρεών και χορηγήσεων. 

5. Ελλείψει υπαλλήλων για τη στελέχωση της ταμεια¬ 
κής υπηρεσίας, χρέη οικονομικής διαχείρισης θα εκτελεί 
υπάλληλος ορισμένος από τον Δήμο Λαρισαίων. 

ΚΑΛΥΨΗ ΔΑΠΑΝΗΣ: 

Από την απόφαση αυτή προκαλείται ετήσια δαπάνη 


ύψους 850.000,00 ευρώ σε βάρος του Κ.Α. 00.6715.00088 
του προϋπολογισμού του Δήμου Λαρισαίων για το τρέ- 
χον έτος και για τα επόμενα έτη θα προβλέπεται στους 
αντίστοιχους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 4 Ιουνίου 2013 

Με εντολή Γ ενικής Γ ραμματέως 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 
ΔΗΜΗΤΡΙΟΣ ΚΩΤΟΥΛΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












